
návrhu vyhlášky Ministerstva práce, sociálnych vecí a rodiny Slovenskej republiky s právom Európskej únie
1. Navrhovateľ vyhlášky:
Ministerstvo práce, sociálnych vecí a rodiny Slovenskej republiky
2. Názov návrhu vyhlášky:
Návrh vyhlášky Ministerstva práce, sociálnych vecí a rodiny Slovenskej republiky o poskytovaní sociálnej služby vo všeobecnom hospodárskom záujme.
3. Predmet návrhu vyhlášky je upravený v práve Európskej únie:
a) v primárnom práve
– čl. 14 a čl. 106 ods. 2 Zmluvy o fungovaní Európskej únie,
– Protokol č. 26 o službách všeobecného záujmu pripojený k Zmluve o Európskej únii a k Zmluve o fungovaní Európskej únie.
b) v sekundárnom práve
– rozhodnutie Komisie (EÚ) 2025/2630 zo 16. decembra 2025 o uplatňovaní článku 106 ods. 2 Zmluvy o fungovaní Európskej únie na štátnu pomoc vo forme náhrady za služby vo verejnom záujme udeľovanej niektorým podnikom povereným poskytovaním služieb všeobecného hospodárskeho záujmu a ktorým sa zrušuje rozhodnutie 2012/21/EÚ (Ú. v. EÚ L, 2025/2630, 19. 12. 2025), gestor: Ministerstvo práce, sociálnych vecí a rodiny Slovenskej republiky.
c) v judikatúre Súdneho dvora Európskej únie
– rozsudok Súdneho dvora vo veci C-280/00 Altmark Trans GmbH a Regierungspräsidium Magdeburg proti Nahverkehrsgesellschaft Altmark GmbH.
4. Záväzky Slovenskej republiky vo vzťahu k Európskej únii:
a) Lehota na prebranie smernice alebo lehota na implementáciu nariadenia alebo rozhodnutia – bezpredmetné, rozhodnutie Komisie (EÚ) 2025/2630 je priamo uplatniteľné.
b) Proti Slovenskej republike nebolo začaté konanie o porušení Zmluvy o fungovaní Európskej únie podľa čl. 258 až 260 Zmluvy o fungovaní Európskej únie.
c) Bezpredmetné.
5. Návrh vyhlášky je zlučiteľný s právom Európskej únie:
úplne.
